b'\n_START_ARTICLE_\nPoveljnik Evropskega poveljstva ZDA\n_START_PARAGRAPH_\nPoveljnik Evropskega poveljstva Zdru\xc5\xbeenih dr\xc5\xbeav (angle\xc5\xa1ko Commander, United States European Command; kratica CDRUSEUCOM) je vrhovni poveljnik vseh ameri\xc5\xa1kih oboro\xc5\xbeenih sil v Evropi (Evropsko poveljni\xc5\xa1tvo Zdru\xc5\xbeenih dr\xc5\xbeav)._NEWLINE_Poveljnik Evropskega poveljstva Zdru\xc5\xbeenih dr\xc5\xbeav je v teoriji podrejen vrhovnemu poveljniku zavezni\xc5\xa1kih sil v Evropi (SACEUR), toda ker je le-ta po dogovoru Ameri\xc4\x8dan (pripadnik oboro\xc5\xbeenih sil ZDA), zdru\xc5\xbeeni na\xc4\x8delniki \xc5\xa1tabov postavijo za obe funkciji enega generala, ki hkrati poveljuje dvema poveljstvoma, ki sta povezani. V praksi pomeni, da ta general poveljuje samemu sebi, saj je kot SACEUR nadrejen funkciji CDRUSUCOM, ki jo tudi opravlja.\n_START_SECTION_\nZgodovina\n_START_PARAGRAPH_\nPoveljni\xc5\xa1tvo je bilo ustanovljeno leta 1952 za potrebe koordinacije enot oboro\xc5\xbeenih sil ZDA v Evropi. Ker je SACEUR zmeraj Ameri\xc4\x8dan, hkrati opravlja \xc5\xa1e dol\xc5\xbenost CDRUSEUCOMa. Do 24. oktobra 2002 se je polo\xc5\xbeaj imenoval Commander in Chief, United States European Command (COMUSEUCOM oz. COMEUCOM), dokler niso na ukaz Donalda Rumsfelda spremenili vse Commander in Chief v Commander.'